നായയെ ശുശ്രൂഷിക്കാന് മന്ത്രിയുടെ ഇടപെടല്: കാലിലെ മൂന്ന് കിലോഗ്രാം വരുന്ന മുഴ മുറിച്ചുമാറ്റി ആലപ്പുഴ : കാലിലെ മുഴ കാരണം വേദന അനുഭിച്ച നായയെ ശുശ്രൂഷിക്കാന് മന്ത്രിയുടെ ഇടപെടല്. മാവേലിക്കര പരിയാരത്ത്കുളങ്ങര ദേവീക്ഷേത്രത്തിനു സമീപമുള്ള തെരുവ് നായ കാലിലെ മുഴ കാരണം കഷ്ടപ്പെടുന്നത് മൃഗസംരക്ഷണ വകുപ്പ് മന്ത്രി ജെ ചിഞ്ചുറാണിയുടെ ശ്രദ്ധയില് പ്പെടുകയായിരുന്നു. തുടര്ന്ന് മന്ത്രിയുടെ നിര്ദേശപ്രകാരമാണ് നായയെ ശസ്ത്രക്രിയക്ക് വിധേയമാക്കിയത്. മാവേലിക്കര താലൂക്ക് വെറ്ററിനറി പോളി ക്ലിനിക് ഹോസ്പിറ്റലിലെ ഡോക്ടര്മാരുടെ സംഘം സ്ഥലത്തെത്തി നായയെ പരിശോധിച്ചു. തുടര്ന്ന് മാവേലിക്കര വെറ്ററിനറി ഹോസ്പിറ്റലില് എത്തിച്ചാണ് ശസ്ത്രക്രിയ നടത്തിയത്. നായയുടെ ആരോഗ്യ സ്ഥിതി മോശമായതിനാല് ഭക്ഷണവും ആവശ്യമായ മരുന്നുകളും നല്കിയ ശേഷമാണ് ശസ്ത്രക്രിയ നടത്തിയത്. മൂന്ന് കിലോഗ്രാം വരുന്ന മുഴയാണ് നായയുടെ കാലില് ഉണ്ടായിരുന്നത്. അഞ്ച് മണിക്കൂര് നീണ്ടു നിന്ന് ശസ്ത്രക്രിയയിലൂടെ അത് നീക്കം ചെയ്തു. മാവേലിക്കര വെറ്ററിനറി പോളിക്ലിനിക്കിലെ ഡോ. ഹരികുമാറിന്റെ പരിചരണത്തില് പോസ്റ്റ് ഓപ്പറേറ്റീവ് കെയര് യൂണിറ്റില് നായ സുഖം പ്രാപിച്ചുവരുന്നു.